****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinski načelnik**

KLASA: 361-06/25-01/2

URBROJ: 2186-21-04-25-1

Sveti Đurđ, 28. ožujka 2025.

Na temelju odredbe članka 31. Zakona o postupanju s nezakonito izgrađenim zgradama ("Narodne novine" broj 86/12., 143/13., 65/17. i 14/19.) i članka 40. Statuta Općine Sveti Đurđ ("Službeni vjesnik Varaždinske županije" broj 30/21. i 18/23.), Općinski načelnik Općine Sveti Đurđ utvrđuje i podnosi Općinskom vijeću Općine Sveti Đurđ sljedeće

**IZVJEŠĆE**

**o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Općine Sveti Đurđ u 2024. godini**

Članak 1.

Predmet ovog Izvješća je utrošak sredstava od naknade za zadržavanje nezakonito izgrađenih zgrada u prostoru.

Članak 2.

Od ukupno ostvarenih sredstava naknade za zadržavanje nezakonito izgrađenih zgrada u prostoru 30% sredstava je prihod proračuna Općine Sveti Đurđ na čijem se području nalazi nezakonito izgrađena zgrada.

Članak 3.

Ostvareni prihod u 2024. godini od naknade za zadržavanje nezakonito izgrađenih zgrada u prostoru u iznosu od 431,83 eura iskorišten je namjenski u svrhu izrade prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanja infrastrukturno nedovoljno opremljenih naselja na području Općine Sveti Đurđ, a sukladno odredbama Programa građenja komunalne infrastrukture na području Općine Sveti Đurđ za 2024. godinu s projekcijama za 2025. i 2026. godinu.

Članak 4.

Ovo Izvješće o izvršenju Programa korištenja sredstava naknade za zadržavanje nezakonito izgrađenih zgrada u prostoru na području Općine Sveti Đurđ u 2024. godini objavit će se u "Službenom vjesniku Varaždinske županije".

Općinski načelnik

Josip Jany